CELEX: 22005D0248
Language: fi
Date: 2004-06-22 00:00:00
Title: 2005/248/EY: Yhteisön ja Sveitsin maaliikennekomitean päätös N:o 1/2004, tehty 22 päivänä kesäkuuta 2004, Sveitsissä 1 päivästä tammikuuta 2005 Lötschbergin tunnelin avaamiseen tai enintään 1 päivään tammikuuta 2008 sovellettavasta ajoneuvojen käyttömaksujärjestelmästä

22.3.2005   
            
            
               FI
            
            
               Euroopan unionin virallinen lehti
            
            
               L 75/58
            
         
      YHTEISÖN JA SVEITSIN MAALIIKENNEKOMITEAN PÄÄTÖS N:o 1/2004,
   tehty 22 päivänä kesäkuuta 2004,
   Sveitsissä 1 päivästä tammikuuta 2005 Lötschbergin tunnelin avaamiseen tai enintään 1 päivään tammikuuta 2008 sovellettavasta ajoneuvojen käyttömaksujärjestelmästä
   (2005/248/EY)
   KOMITEA, joka
   ottaa huomioon rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen ja erityisesti sen 51 artiklan 2 kohdan,
   sekä katsoo seuraavaa:
   
               (1)
            
            
               Mainitun sopimuksen 40 artiklan mukaan Sveitsi perii 1 päivästä tammikuuta 2001 maksun yleisten teidensä käytöstä (raskaan liikenteen suoriteperusteisten käyttömaksujen järjestelmä). Tammikuun 1 päivästä 2005 sovellettavat käyttömaksut määritetään ja eriytetään kolmen päästönormiluokan (EURO) mukaan.
            
         
               (2)
            
            
               Sopimuksessa määrätään tätä varten käyttömaksujen painotetusta keskiarvosta, saastuttavimman ajoneuvoluokan käyttömaksun enimmäismäärästä sekä eri luokkien käyttömaksujen välisestä enimmäiserosta.
            
         
               (3)
            
            
               Painotukset määritellään kuhunkin eri EURO-normiluokkaan kuuluvien Sveitsissä liikennöivien ajoneuvojen lukumäärän perusteella. Sekakomitea tarkastelee tähän liittyviä laskentoja ja määrittää kunkin kolmen käyttömaksuluokan määrät painotusten perusteella.
            
         
               (4)
            
            
               Sekakomitea on tarkastellut Sveitsin toimittamia laskentoja.
            
         
               (5)
            
            
               On aiheellista, että sekakomitea päättää painotuksista, EURO-normiluokkien jakamisesta kolmeen käyttömaksuluokkaan sekä kyseisten kolmen käyttömaksuluokan maksujen tasosta.
            
         
               (6)
            
            
               Sveitsi ilmoittaa päätösasiakirjassa, että se vahvistaa ensimmäisen tunnelin avaamiseen tai enintään 1 päivään tammikuuta 2008 asti sovellettavat käyttömaksut sopimuksessa sallittua enimmäistasoa alemmiksi. Tämän päätöksen soveltamisaika olisi sen vuoksi rajoitettava kyseiseksi ajanjaksoksi,
            
         ON PÄÄTTÄNYT SEURAAVAA:
   1 artikla
   Sveitsin alueella joulukuun 2003, tammikuun 2004 ja helmikuun 2004 aikana yli 3,5 tonnin ajoneuvojen kulkemista kilometrimääristä 9,79 prosenttia on suoritettu EURO-normiluokkaan 0 kuuluvilla ajoneuvoilla, 8,47 prosenttia EURO-normiluokkaan 1 kuuluvilla ajoneuvoilla, 41,09 prosenttia EURO-normiluokkaan 2 kuuluvilla ajoneuvoilla ja 40,65 prosenttia EURO-normiluokkaan 3 kuuluvilla ajoneuvoilla.
   2 artikla
   Suoriteperusteinen käyttömaksu ajoneuvoilta, joiden kokonaispaino kuormattuna on enintään 40 tonnia ja jotka kulkevat 300 kilometrin matkan, on
   
               —
            
            
               346 Sveitsin frangia käyttömaksuluokkaan 1 kuuluvilta ajoneuvoilta,
            
         
               —
            
            
               302 Sveitsin frangia käyttömaksuluokkaan 2 kuuluvilta ajoneuvoilta,
            
         
               —
            
            
               258 Sveitsin frangia käyttömaksuluokkaan 3 kuuluvilta ajoneuvoilta.
            
         3 artikla
   Käyttömaksuluokkaa 1 sovelletaan päästönormiluokan EURO 1 ajoneuvoihin sekä kaikkiin ajoneuvoihin, jotka on otettu liikenteeseen ennen EURO-normiluokan 1 voimaantuloa. Käyttömaksuluokkaa 2 sovelletaan päästönormiluokan EURO 2 ajoneuvoihin. Käyttömaksuluokkaa 3 sovelletaan päästönormiluokan EURO 3, EURO 4 ja EURO 5 ajoneuvoihin.
   4 artikla
   Tämä päätös tulee voimaan 1 päivänä tammikuuta 2005.
   
      Tehty Bernissä 22 päivänä kesäkuuta 2004.
      
         
            Sveitsin valaliiton puolesta
         
         
            Puheenjohtaja
         
         Max FRIEDLI
         
      
      
         
            Euroopan yhteisön puolesta
         
         
            Valtuuskunnan johtaja
         
         Heinz HILBRECHT